CELEX: 32011D0418
Language: fi
Date: 2011-07-14 00:00:00
Title: 2011/418/EU: Komission täytäntöönpanopäätös, annettu 14 päivänä heinäkuuta 2011 , Kyproksessa käytettävien sianruhojen luokitusmenetelmien hyväksymisestä tehdyn päätöksen 2005/7/EY muuttamisesta (tiedoksiannettu numerolla K(2011) 4996)

16.7.2011   
            
            
               FI
            
            
               Euroopan unionin virallinen lehti
            
            
               L 187/29
            
         KOMISSION TÄYTÄNTÖÖNPANOPÄÄTÖS,
   annettu 14 päivänä heinäkuuta 2011,
   Kyproksessa käytettävien sianruhojen luokitusmenetelmien hyväksymisestä tehdyn päätöksen 2005/7/EY muuttamisesta
   (tiedoksiannettu numerolla K(2011) 4996)
   (Ainoastaan kreikankielinen teksti on todistusvoimainen)
   (2011/418/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan m alakohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Komission päätöksellä 2005/7/EY (2) hyväksytään yhden sianruhojen luokitusmenetelmän käyttö Kyproksessa.
            
         
               (2)
            
            
               Koska menetelmän kaavaa on ajantasaistettava lähes viisi vuotta sen hyväksymisen jälkeen, Kypros on päättänyt kokeilla uudelleen kahta välinettä: HGP-4 ja Ultra FOM 300.
            
         
               (3)
            
            
               Kypros on pyytänyt, että komissio antaisi sille luvan korvata sianruhojen luokitusmenetelmässä Hennessy Grading Probe (HGP 4) käytetyn kaavan ja hyväksyisi sen alueella yhden uuden ei-invasiivisen ja ajantasaisen sianruhojen luokitusmenetelmän (Ultra FOM 300), ja esittänyt naudan-, sian- ja lampaanruhojen yhteisön luokitusasteikkojen soveltamista ja ruhojen hintaselvityksiä koskevista yksityiskohtaisista säännöistä 10 päivänä joulukuuta 2008 annetun komission asetuksen (EY) N:o 1249/2008 (3) 23 artiklan 4 kohdassa säädetyssä pöytäkirjassa yksityiskohtaisen kuvauksen leikkuukokeesta sekä ilmoittanut periaatteet, joihin tämä menetelmä perustuu, leikkuukokeen tulokset ja vähärasvaisen lihan osuuden määrittämisessä käytetyn kaavan.
            
         
               (4)
            
            
               Pyyntöä arvioitaessa todettiin, että tarvittavat edellytykset kyseisten luokitusmenetelmien hyväksymiseksi täyttyvät. Sen vuoksi kyseiset luokitusmenetelmät olisi sallittava Kyproksessa.
            
         
               (5)
            
            
               Sen vuoksi päätöstä 2005/7/EY olisi muutettava.
            
         
               (6)
            
            
               Laitteiden tai luokitusmenetelmien muutokset eivät ole sallittuja, jollei niitä sallita nimenomaisesti komission päätöksellä.
            
         
               (7)
            
            
               Tässä päätöksessä säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2005/7/EY seuraavasti:
   
               1)
            
            
               Korvataan 1 artikla seuraavasti:
               ”1 artikla
               Hyväksytään seuraavien menetelmien käyttö Kyproksessa sianruhojen luokitukseen neuvoston asetuksen (EY) N:o 1234/2007 (4) liitteessä V olevan B jakson IV kohdan 1 kohdan mukaisesti:
               
                           —
                        
                        
                           Hennessy Grading Probe -laite (HGP 4) ja siihen liittyvät arviointimenetelmät, joista on yksityiskohtaiset tiedot liitteessä olevassa 1 osassa,
                        
                     
                           —
                        
                        
                           Ultra FOM 300 -laite ja siihen liittyvät arviointimenetelmät, joista on yksityiskohtaiset tiedot liitteessä olevassa II osassa.
                        
                     Ensimmäisen kohdan toisessa luetelmakohdassa tarkoitetulla Ultra FOM 300 -laitteella tehtävän mittauksen jälkeen ruhosta on voitava tarkistaa, että laite mittasi arvot X1 ja X2 liitteessä olevan II osan 3 kohdassa säädetystä kohdasta. Mittauskohtaan on tehtävä vastaava merkintä mitattaessa.
            
         
               2)
            
            
               Korvataan liite tämän päätöksen liitteellä.
            
         2 artikla
   Tätä päätöstä sovelletaan 5 päivästä syyskuuta 2011.
   3 artikla
   Tämä päätös on osoitettu Kyproksen tasavallalle.
   
      Tehty Brysselissä 14 päivänä heinäkuuta 2011.
      
         
            Komission puolesta
         
         Dacian CIOLOŞ
         
            Komission jäsen
         
      
   
   
      (1)  EUVL L 299, 16.11.2007, s. 1.
   
      (2)  EUVL L 2, 5.1.2005, s. 19.
   
      (3)  EUVL L 337, 16.12.2008, s. 3.
   
      (4)  EUVL L 299, 16.11.2007, s. 1.”
   
      LIITE
      
         
            ”LIITE
            
               SIANRUHOJEN LUOKITUSMENETELMÄT KYPROKSESSA
            
            I   OSA
            
               Hennessy Grading probe (HPG 4)
            
            
                        1.
                     
                     
                        Tässä osassa vahvistettuja sääntöjä sovelletaan, kun sianruhot luokitellaan Hennessy Grading Probe -laitteella (HGP 4).
                     
                  
                        2.
                     
                     
                        Mittarissa on oltava anturi, joka on halkaisijaltaan 5,95 millimetriä (ja 6,3 mm anturin päässä olevan terän kohdalla) ja sisältää valodiodin (tyyppiä LYU 260-EO oleva Siemens LED sekä tyyppiä 58 MR oleva valoanturi). Anturin toimintaetäisyyden on oltava 0–120 millimetriä. Mittaustulokset muutetaan arvioiduksi vähärasvaisen lihan osuudeksi HGP 4 -laitteella tai siihen liitetyllä tietokoneella.
                     
                  
                        3.
                     
                     
                        Ruhon vähärasvaisen lihan osuus lasketaan seuraavalla kaavalla:
                        
                           
                        jossa:
                        
                                    Ŷ
                                 
                                 
                                    =
                                 
                                 
                                    vähärasvaisen lihan arvioitu prosenttiosuus ruhossa,
                                 
                              
                                    X1
                                    
                                 
                                 
                                    =
                                 
                                 
                                    selän rasvan paksuus (kamara mukaan luettuna) millimetreinä mitattuna kuuden senttimetrin päästä halkaistun ruhon keskiviivasta kolmannen ja neljännen takimmaisen kylkiluun välistä,
                                 
                              
                                    X2
                                    
                                 
                                 
                                    =
                                 
                                 
                                    selkälihaksen paksuus millimetreinä mitattuna samanaikaisesti ja samasta kohdasta kuin X1.
                                 
                              Tätä kaavaa sovelletaan 55–120 kilogramman painoisiin ruhoihin.
                     
                  II   OSA
            
               Ultra FOM 300
            
            
                        1.
                     
                     
                        Tässä osassa vahvistettuja sääntöjä sovelletaan, kun sianruhot luokitellaan Ultra FOM 300 -laitteella.
                     
                  
                        2.
                     
                     
                        Laitteessa on oltava ultraäänisondi, jota käytetään 3,5 MHz:n teholla. Sondin pituus on 5 senttimetriä, ja se käsittää 64 ultraäänianturia. Ultraäänisignaali on digitoitava, tallennettava ja käsiteltävä mikroprosessorilla (tyyppiä SHARC ADSP-21060L).
                        Mittaustulokset muunnetaan arvioiduksi vähärasvaisen lihan osuudeksi Ultra FOM 300 -laitteella.
                     
                  
                        3.
                     
                     
                        Ruhojen vähärasvaisen lihan osuus lasketaan seuraavalla kaavalla:
                        
                           
                        jossa:
                        
                                    Ŷ
                                 
                                 
                                    =
                                 
                                 
                                    vähärasvaisen lihan arvioitu prosenttiosuus ruhossa,
                                 
                              
                                    X1
                                    
                                 
                                 
                                    =
                                 
                                 
                                    selän rasvan paksuus (kamara mukaan luettuna) millimetreinä mitattuna kuuden senttimetrin päästä halkaistun ruhon keskiviivasta kolmannen ja neljännen takimmaisen kylkiluun välistä,
                                 
                              
                                    X2
                                    
                                 
                                 
                                    =
                                 
                                 
                                    selkälihaksen paksuus millimetreinä mitattuna samanaikaisesti ja samasta kohdasta kuin X1.
                                 
                              Tätä kaavaa sovelletaan 55–120 kilogramman painoisiin ruhoihin.”